kardosdrur/scandi-wiki huggingface dataset:
Berlin Brandenburg lufthavn

Flughafen Berlin Brandenburg Willy Brandt (IATA-lufthavnskode BER) er en ny storlufthavn i Schönefeld nær Tysklands hovedstad Berlin, der var planlagt til at åbne 30. oktober 2011, men blev forsinket og forventedes at skulle indvies 17. marts 2013.; 
Åbningen blev igen udsat, men i januar 2017 blev det bekræftet at lufthavnen tidligst ville åbne i 2018.Åbningen blev imidlertid udsat, til 2020.
29. november 2019 bekræftede lufthavnsoperatøren FBB, at lufthavnen vil åbne for kommerciel flyvning 31. oktober 2020. Lufthavnen åbnede den 31. oktober 2020.

Lufthavnen bygges som en stor udvidelse af den eksisterende Berlin Schönefeld International (Flughafen Berlin-Schönefeld International) på stedet. Lufthavnet vil få tilnavnet "Willy Brandt" opkaldt efter den tidligere borgmester og kansler fra SPD.

Efter 10 års administrative og juridiske tovtrækkerier, gav den føderale domstol i Leipzig grønt lys til projektet. Sagen faldt dermed ud til Berlins fordel, mens beboere og kommuner nær den kommende lufthavn tabte. Schönefeld ligger på grænsen mellem Berlin og delstaten Brandenburg, som den også vil betjene.

Senest har kabelføringen af el-forsyningen givet forsinkelse. Et af de helt store problemer, forekom især at være brandsikringen. Samlet set vurderes det at budgetoverskridelserne er på ca. 28 %, så den samlede anlægssum bliver omtrent 31,2 milliarder DKK.

Berlin Brandenburg International vil erstatte de to lufthavne i Berlin, som fortsat er i drift. Kun Schönefelds nuværende sydlige landingsbane bliver bevaret.

Kilder

Eksterne henvisninger 
 Officiel hjemmeside 

Brandenburg lufthavn
Lufthavne i Tyskland
Messiasveerne

Messiasveerne, Veerne eller Messiastidens fødselsveer er udtryk der henter deres oprindelse blandt andet i Markusevangeliet kapitel 13 (, sml. ) hvor det hedder:
 For folk skal rejse sig imod folk, og land imod land, sted efter sted skal der komme jordskælv, og der skal komme hungersnød. Dette er begyndelsen på veerne.
Andre udtryk er Trængselstidens begyndelse eller blot Trængselstiden, (, ?)

Om trængselstider kan man finde adskillige steder i Biblen:
 Herre, vær os nådig, vi sætter vort håb til dig; vær vor støtte hver morgen, vor frelse i trængselstid! ()
 Ve jer! Stor er denne dag, ingen dag er som den! Det er en trængselstid for Jakob, men han skal komme frelst ud af den. ()

Veerne og trængselstiden som forvarsler
Disse forskellige foreteelser er for en apokalyptiker forvarsler om det afgørende tidsskifte; de er "tegn" som bebuder verdensafslutningen, fordi de varsler Messias' snarlige komme, som veerne hos den gravide er et symptom på at barnet fødsel snart kan ventes.

Højdepunktet når disse forudgående trængsler i antikrists fremtræden; han er Satans særlige udsending, ondskabens kulmination som får lov at rase en kort tid inden han endeligt besejres og tilintetgøres af Messias; hans tilsynekomst betyder altså at det nu ikke kan vare længe inden Messias åbenbares på himlens skyer med megen kraft og herlighed. Fremtidshåbet indebærer tillige at når denne himmelske skikkelse får overvundet sin modstander, indtræder de dødes opstandelse, verdensdommen og til sidst den evige salighed; undertiden tænkes denne virkeliggjort i to tempi idet der forud for den endelige verdensdom – som første stadium – regnes med et jordisk Messiasherredømme i en begrænset tidsperiode, "tusindårsriget".

Disse tanker forekommer ifølge Mosbech i de senjødiske apokalyptiske skrifter i mange forskellige modifikationer og kombinationer, således at der har eksisteret en apokalyptisk tradition som de nytestamentlige forfattere har kunnet øse af.

Se også 

 Johannes Åbenbaring, med kapitel 6 "De syv segls plager" åbnes der for trængslerne ().
 Eskatologi – Apokalyptik

Litteratur 
 Mosbech, Holger (1943). Johannes' Aabenbaring. Kbh: Gyldendal. Blandt andet siderne IX, 123, 135, 148, 150

Eksterne henvisninger 
 Se Tribulation, "Trængsel", for en omfattende behandling af disse

Referencer og noter 

Kristen eskatologi
Bibelske temaer
Schloss Bellevue

Schloss Bellevue er et slot i Berlin i Tyskland. Slottet ligger ved floden Spree i den nordlige ende af Tiergarten tæt ved Siegessäule. Schloss Bellevue har siden 1994 været den tyske præsidents embedsbolig. Navnet referer til den smukke udsigt.

Slottet blev opført i 1786 for August Ferdinand af Preussen, den yngre bror til Frederik den Store af Preussen, og blev tegnet af arkitekten Philipp Daniel Boumann som sommerbolig på en grund, hvor Knobelsdorff i 1743 havde bygget et hus. Det var den første nyklassicistiske bygning i Tyskland. Slottet har tre fløje: Hovedbygningen, Damefløjen og Spree-fløjen. Slotsparken er på 20 ha. 

Indtil 1918 var slottet residens for Tysklands kronprins. Aftalen, der endte Den fransk-preussiske krig, blev underskrevet her 3. september 1870. I midten af 1930'erne blev det anvendt som etnografisk museum. Så blev det renoveret og brugt som gæstebolig i Det Tredje Rige. I slutningen af 2. verdenskrig i maj 1945 blev slottet beskadiget og blev renoveret i 1950'erne. I 1957 blev det taget i brug som sekundær residens for Tysklands præsident – som en pied-à-terre til præsidentens residens Villa Hammerschmidt i Bonn. Slottet blev renoveret igen i 1986/1987, og Richard von Weizsäcker tog det i brug i 1994 som bolig efter Tysklands genforening. Fra 2004 til 2005 blev slottet atter renoveret for at udbedre mangler fra tidligere renoveringer. Imens brugte præsidenten Schloss Charlottenburg til repræsentative formål. Schloss Bellevue blev i 2006 igen taget i brug som præsidentens primære bolig.

Bellevue
Huset Hohenzollern
Ngorongoro

Ngorongoro er et 8.292 km² stort naturbeskyttelsesområde i Tanzania. Reservatet ligger i en højde på mellem 1.020 og 3.587 moh. og grænser direkte til Serengeti nationalpark i nordvest. Naturreservat er beliggende i den nordlige del af landet, 200 km. vest for Kilimanjaro og ca. halvvejs mellem Afrikas østkyst og Victoriasøen. Det grænser op til naturreservatet Serengeti og udgør krater-højlandet med verdens største ubrudte, ikke-oversvømmede caldera. Reservatet omfatter Ngorongoro-krateret, Olmoti-krateret, Oldonyo Lengai-krateret og Empakaai-krateret, samt dyrelivet og menneskene (omkring 52.000 masaier og deres bebyggelser), som lever i beskyttelsesområde.

I området findes udgravningsområderne Olduvai og Laetoli, hvor Homo habilis opdagedes. Området kaldes derfor ofte for menneskehedens vugge. Man har bl.a. fundet 3,6 mio. år gamle menneskelignende fodspor.

Der er en meget tæt bestand af gnuer, zebraer, gazeller, sorte næsehorn, vortesvin, flodheste, løver, leoparder, bavianer, bøfler og elefanter i området, hvilket bidrager til omfattende safariturisme. Der findes desuden omkring 350 forskellige fuglearter i området.

Det var en større økologisk undersøgelse af Serengeti nationalpark, som i 1959 førte til oprettelsen af naaturreservatet omkring Ngorongoro-krateret. Det var et pionerprojekt, hvor traditionelt husdyrhold, dyreliv og turisme skulle sameksistere. Området hørte tidligere under Serengeti nationalpark, men blev udskilt som et selvstændigt naturreservat, som i 1979 blev optaget på UNESCOs liste over verdensarven.

Se også 
 Great Rift Valley
 Abemennesker
 Nyiragongo
 UNESCOs verdensarvsliste.

Eksterne henvisninger 

 UNESCO World Heritage Centre – Ngorongoro Conservation Area 

 UNEP World Conservation Monitoring Centre: faktaark 

Nationalparker i Tanzania
Verdensarvsområder i Afrika
Etableret i 1959
Nationalparker i Afrika
Egil Barfod

Egil Pagh Barfod (født 13. januar 1913, død 19. juli 1988) var medlem af partiet Dansk Samling og blev på opfordring af faldskærmschefen Flemming B. Muus sat til at reorganisere modstandsgruppen Holger Danske, da Mogens Staffeldt og hans bror Jørgen Staffeldt var blevet arresteret 16. februar 1944.

Egil Barfod blev arresteret natten til 6. december 1944. Han blev erstattet af ingeniør Hans Heister, der blev arresteret 5. februar 1945.

Eksterne henvisninger 
 

Politikere fra Danmark
Medlemmer af Holger Danske
Modstandsfolk fra Dansk Samling
Egil
Cecilie Bøcker Rosling

Cecilie Lehmann Rosling (født 1991) er en dansk skuespillerinde, der bl.a. er kendt fra ungdomsserien Julie og tv-serien Sommer. Gift med den danske DJ, Frederick Lehmann.

Eksterne henvisninger 
 

Tv-skuespillere fra Danmark
FC Vaduz

Fußball-Club Vaduz er en fodboldklub fra Vaduz, Liechtenstein. Klubbens hjemmebane er Rheinpark Stadion beliggende i Vaduz.

FC Vaduz er Liechtensteins bedste fodboldklub og landets eneste professionelle fodboldhold. I lighed med de andre fodboldhold i Liechtenstein spiller FC Vaduz i den schweiziske serie. I foråret 2004 og 2005 spillede klubben kvalificering om oprykning til den øverste division i Schweiz, men tabte begge gange. I foråret 2006 blev holdet nummer 8 i den næstøverste division.

Klubben har vundet cuppen i Liechtenstein 49 gange. Det sidste cupmesterskab kom i foråret 2006, da de slog FC Balzers 4-2 i finalen.

Historie 
FC Vaduz blev stiftet 14. februar 1932. Klubben har spillet i den schweiziske serie siden 1933. Deres bedste sæson i serien var 2001/02, da de vandt næstøverste division. Det mislykkedes imidlertid for holdet at kvalificere sig til den øverste division. Klubben spillede også i mange år på niveau 3, Schweiz' øverste amatørdivision.

I 1949 vandt klubben sit første cupmesterskab i Liechtenstein. Da Liechtenstein i 1992 fik lov til at deltage med hold i Europacupperne, blev FC Vaduz landets første deltager i UEFA Pokalvindernes Turnering. FC Vaduz tabte hele 0-5 og 1-7 mod FC Chornomorets Odessa i kvalificeringsrunden. I 1999 spillede FC Vaduz mod FK Bodø/Glimt i UEFA Cuppen. Bodø/Glimt vandt 1-0 og 2-1 i kvalificeringsrunden.

Ekstern henvisninger 
 Officiel hjemmeside 

Fodboldklubber fra Liechtenstein
Etableret i 1932
Vaduz
Rheinpark Stadion

Rheinpark Stadion i Vaduz er det nationale stadion i Liechtenstein. Det er vært for Liechtensteins fodboldlandsholds kampe og er ligeledes hjemmebane for Liechtensteins bedste fodboldklub, FC Vaduz.

Stadionet blev officielt åbnet den 31. juli 1998 med en kamp mellem FC Vaduz og 1. FC Kaiserslautern, som dengang var Bundesliga-mestre. 1. FC Kaiserslautern vandt kampen 8:0. Stadionet ligger ved bredden af floden Rhinen tæt på grænsen til Schweiz. Det har en kapacitet på 6.127 tilskuere. Konstruktionen af stadionet kostede omkring 19 millioner CHF.

Eksterne henvisninger 

Sport i Liechtenstein
Fodboldstadioner i Schweiz
Fodboldstadioner i Liechtenstein
Etableret i 1998
Vaduz
Tamas Vetö

Tamás Vetö (født 20. maj 1935 i Budapest) er en ungarsk dirigent, der har boet og virket i Danmark siden 1957. 

Navn: 
Udtalen er [Væddö Dåmasj]. På ungarsk er der forskel på 'a' (udtales som i post) og 'á' (udtales som i mark). Og efternavnet kommer først, også i udtale! 'T' udtales som hårdt 'd'.

Biografi: 
Vetö blev uddannet på Liszt-akademiet i Budapest som pianist og dirigent og har akkompagneret mange danske sangere, bl.a. på grammofonindspilninger. Han er især kendt som en kordirigent, der brænder for den ny musik og med indlevelse og temperament har arbejdet med kor som Cantilenakoret, DR Radiokoret, Det Kongelige Operakor og Ars Nova. 

Som orkesterdirigent har Tamás Vetö været tilknyttet Odense Symfoniorkester som chef (1984-87). Derudover har han dirigeret talrige koncerter med Radiosymfoniorkestret og med Den Jyske Opera ledet opførelser af Wagners Nibelungens Ring og Stravinskys Lastens Vej.

Citat

"I 1957 ankom en ung ungarer til København, som én af de mange flygtninge der dengang blev modtaget med åbne arme. Over de næste årtier opbyggede pianisten og dirigenten Tamás Vetö en af de mest betydningsfulde og indflydelsesrige karrierer i efterkrigstidens danske musikliv." (fra Livet på Spil af Tore Leifer, 2005)

Litteratur 
 Tore Leifer: Livet på Spil (Lindhard og Ringhof 2005 )

Dirigenter fra Danmark
Musikere fra Ungarn
Minutes to Midnight

Minutes to Midnight, der associerer til Dommedagsuret, kan henvise til:

 Minutes to Midnight (Jon English-album), album fra 1977 af Jon English
 Minutes to Midnight (Linkin Park-album), album fra 2007 af Linkin Park
 "Minutes to Midnight" (sang), sang fra 1984 af Midnight Oil fra albummet, Red Sails in the Sunset
Bad Wilsnack

Bad Wilsnack er en Kurby og tidligere valfartsby i Landkreis Prignitz i den nordvestlige del af delstaten Brandenburg i Tyskland. Byen er administrationsby for Amtet Bad Wilsnack/Weisen. Til dette amt hører ud over Bad Wilsnack og Weisen kommunerne Breese, Legde/Quitzöbel og Rühstädt. Byens vartegn er den tidligere valfartskirke Wunderblutkirche St. Nikolai

Geografi 
Bad Wilsnack i den sydlige udkant af Prignitz, lidt nord for Havels udmunding i Elben. Byen ligger ved Karthane, en lille flod der udspringer i det centale Prignitz og løber ud i Elben ved Wittenberge. Hele området omkring Bad Wilsnack er en delaf deet brandenburgiske biosfærereservat Flusslandschaft Elbe - Brandenburg. Kun få kilometer syd for byen ligger „Storkelandsbyen“ Rühstädt.

De nærmeste byer er Perleberg, Wittenberge og Havelberg.

Byer og bebyggelser 
 Groß Lüben
 Haaren
 Jackel
 Karthan
 Klein Lüben
 Ortsteil Grube
Finn Viderø

Finn Viderø f. Poulsen (15. august 1906 i Fuglebjerg, Næstved, død 13. marts 1987) var en dansk organist, der som en af de første blev kendt uden for landets grænser i kraft af sine indspilninger af klassiske orgelværker. Han var organist ved Reformert Kirke i København i 1928-41, Jægersborg Kirke i 1942-47, Trinitatis Kirke i København 1947-71 og Skt. Andreas Kirke i København i 1971-77. Han var gæstelærer ved Yale University og æresdoktor ved Åbo Universitet i Finland. I 1933 udgav han sammen med Oluf Ring en meget benyttet orgelskole. Hans orgelspil var kompromisløst og båret af "det totale fravær af effektelementer og publikumsfrieri" (Ivar Mæland) og gav anledning til mange meningsbrydninger.

Eksterne henvisninger 
 
 Finn Viderø 1906-2006 Organistbladet 

Musikere fra Danmark
Personer i Kraks Blå Bog (afdøde)
Wandy Tworek

Wandy Tworek (25. juni 1913 i København – 22. november 1990 i Sønder Stenderup nær Kolding) var en dansk violinist, der blev kendt som violinvirtuos samt entertainer med et smittende humør.
Han var søn af polske forældre, der var på vej mod USA, men valgte at slå sig ned i Danmark. Han blev uddannet som klassisk violinist af bl.a. Ebba Nissen og Erling Bloch og i 1944 debuterede han i Brahms' violinkoncert. Men allerede siden 15-års alderen havde han spillet violin offentligt og haft engagementer i National Scala og Lorry. Gennem 12 år var han trækplaster i Zigeunerhallen, hvor han for alvor fik sit folkelige gennembrud. I nogen tid var han sammen med Børge Rosenbaum (Victor Borge) om et stort komisk musikalsk nummer, som de turnerede med i Danmark samt i Norge og Sverige. Han var solist ved Radiosymfoniorkestrets torsdagkoncerter og uropførte Bela Bartoks solosonate for violin i Skandinavien.
I 1950'erne var han på flere turneer, der førte ham til England, Norge, Sverige, Frankrig, USA og Færøerne. Grønland (53 koncerter på 30 dage).

Han indspillede i 1940'erne og 1950'erne et stort antal grammofonplader (78-plader) med såvel klassiske som populære værker, dog er ingen af dem endnu tilgængelige på cd.

Han fik også udgivet egne kompositioner.

Wandy Tworek er bisat på Skt. Jørgens Kirkegård i Svendborg.

Æresbevisninger 
 1945 Peder Møller Prisen (500 kr.)

Indspilninger 
 CD 1981 Nicolo Paganini (Wandy Tworek, violin og Laif Møller Lauridsen, guitar) White Puma Records – 7368

Værker 
 Capricietto – violin og klaver, Nyt nordisk Musikforlag 1945
 Boogie for two – violin og klaver, Engstrøm & Sødring Musikforlag 1953
 Jazzpromenade – sangstemme, klaver og orkester, Warnys Musikforlag 1963
 The highland polka – violin, klaver, kontrabas, guitar og slagtøj, Warnys Musikforlag 1963
 Elegie – violin og klaver, Warnys Musikforlag 1963
 Fordi jeg elsker dig – sangstemme og klaver, 1964

Litteratur 
 Heinberg, Aage (red.): Min skoletid. En række danske mænd og kvinder fortæller. Thorkild Beck 1954.
 Sandvad, Jørgen: Saaledes talte. Interviews med danske Kunstnere. Naver 1946.
 Tworek, Wandy: Mit Liv. Bogan 1979.  Rigt illustreret med fotos i s/h fra Wandy Tworeks familie- og kunstneralbum.

Fodnoter 

Violinister fra Danmark
Berge (Prignitz)

Berge er en kommune i i landkreis Prignitz beliggende i den tyske delstat Brandenburg. Den hører til Amt Putlitz-Berge .

Til Berge hører bydelene
 Grenzheim,
 Kleeste,
 Muggerkuhl
 Neuhausen.
Kommunen ligger i de sydlige udløbere af Ruhner Berge på grænsen til Mecklenburg-Vorpommern. Ved den østlig kommunegrænse har floden Schlatbach sit udspring, hvorfra den løber mod syd og løber ud i Stepenitz ved Perleberg.

Seværdigheder 
 Schloss Neuhausen

Eksterne henvisninger 

 Amt Putlitz-Berge
Éric Bertrand

Éric Bertrand (født d. 16. april 1975 i St. Ephem, Quebec, Canada) er en canadisk ishockeyspiller der i sæsonen 2007-08 spiller for SønderjyskE Ishockey i Superisligaen. Hans foretrukne position på isen er venstre wing. 

Han spillede tre sæsoner i junior-ligaen i QMJHL. Han blev draftet af New Jersey Devils i 8. runde som nr. 207 i alt i 1994. Bertrand har spillet i alt 15 kampe i NHL uden at opnå et eneste point. De 15 kampe i NHL fik han i tidsrummet 1999-2001 for Atlanta Thrashers, New Jersey Devils og Montreal Canadiens.

I modsætning til sine kampe i NHL har Bertrand lavet mange point i den næstbedste nordamerikanske liga AHL. I AHL har han, fordelt over 7 sæsoner, lavet 129 mål og 167 assists for i alt 296 point i 449 kampe.

I Europa har han spillet både i tysk og i engelsk ishockey inden han kom til SønderjyskE inden sæsonen 2006-07. Første sæson i dansk ishockey blev en personlig succes for Bertrand og han blev nr. 4 på ligaens topscorerliste med 19 mål og 31 assists for i alt 50 point i 35 kampe.

Bertrand fortsatte de gode takter i sin anden sæson i dansk ishockey og blev i sæsonen 2007-08 ligaens topscorer i grundspillet med 31 mål og 36 assists for i alt 67 point i 45 kampe.

Eksterne links 
Statistik fra www.eurohockey.net
Statistik fra www.hockeydb.com

Ishockeyspillere fra Canada
NHL-spillere
Superisliga-spillere fra SønderjyskE Ishockey
Rullevej

Rulleveje (også kaldet taxiveje) forbinder de forskellige landingsbaner, hangarer, lufthavnsterminaler og andre faciliteter i lufthavne og på flyvepladser. Hver vej er tildelt et unikt bogstav, eller kombination af bogstav og tal, som "navn", og når et fly får instruktion af flyveledelsen til at køre (taxie) fra f.eks. terminalen til en startbane, følger der en nøje "ruteplan" med, som piloten skal følge.

Lys og markeringer 
Afstribningen på rullevejen er altid lavet med gul farve, modsat landingsbanerne hvor markeringer på selve banen som oftest er hvide. Midten af rullevejen er markeret med en enkelt, fuld optrukken linje, mens kanterne markeres af dobbelte, fuldt optrukne linjer. Grænsen mellem rullevejen og en landingsbane markeres af fire parallelle, gule linjer; to stiplede og to fuldt optrukne.
I lufthavne der bruges om natten er rullevejenes kanter markeret med blå lys, mens centerlinjen kan være markeret med grønne lys, "indbygget" i selve rullevejens overflademateriale.

Herunder en oversigt over Los Angeles International Airport's fire start-/landingsbaner med forbindende rulleveje:

Lufthavnes indretning
Luftfart
Gerhard Schepelern

Gerhard Johannes Schepelern (15. september 1915 – 7. februar 2004) var en dansk dirigent og musikforfatter, der med sit værk Operabogen skabte en håndbog, der i generationer har været en bibel for danske operafans.

Han var uddannet ved Københavns Universitet og var en overgang repetitør ved Det Kgl. Teater. I 1947 var han medstifter af Den Jyske Opera og dirigerede her en række forestillinger. Han var sin tids største operakender og har skrevet en række værker om især dansk operas historie og dertil en række populære musikhåndbøger.

Han var far til Peter Schepelern.

Værker 
 1946 Operabogen (1. udgave – 12. udgave i 2001)
 1956 Koncerthåndbogen I-III (med Gereon Brodin)
 1970 Instrumenthåndbogen
 1976 Italienerne på Hofteatret I-II
 1988 Wagners operaer i Danmark
 1989 Giuseppe Siboni
 1995 Operaens historie i Danmark 1634-1975

Eksterne henvisninger 
 

Dirigenter fra Danmark
Faglitterære forfattere fra Danmark
Dansksprogede forfattere fra Danmark
Gerhard
Danskere i 1900-tallet
Bo Skovhus

Bo Boje Skovhus (født 22. maj 1962 i Ikast) er en dansk operasanger (baryton), der i en lang årrække har hørt til blandt de internationale operastjerner. 

Han er uddannet ved konservatoriet i Århus og Operaakademiet i København. Han blev med et slag kendt efter sin vellykkede debut i titelpartiet i Mozarts Don Giovanni på Volksoper i Wien i 1988. Han har siden 1991 været fast tilknyttet Wiener Staatsoper og har optrådt på alle de kendte operascener i roller som Eisenstein i Flagermusen, Greven i Figaros Bryllup, titelpartiet i Eugen Onegin og Alban Bergs Wozzeck. Han har desuden haft en stor international karriere som liedsanger og har indspillet en række cd'er med sange af Schubert, Schumann og Wolf.

Diskografi 
 1993 Wolf/Korngold: Lieder – Sony SK57969
 1994 Schubert Schwanengesang – Sony SK66835
 1996 The Heart of the Poet (sange af Robert og Clara Schumann) – Sony SK62372
 1997 Schubert: Die schöne Müllerin – Sony SK63075
 2002 Mahler: Des Knaben Wunderhorn (med Anna Larsson) – DR DRS1
 2003 Songs by the Sea – (nordiske sange af Grieg, Stenhammar, Carl Nielsen, Ture Rangström)- Chandos CHAN10249
 2006 Paul von Klenau: Die Weise von Liebe und Tod – Dacapo 6220532
 2009 Schubert & Schumann: Leise flehen meine Lieder – Sony 88697451132

DVD 
 1996 Franz Lehar: Die lustige Witwe (Danilo), San Francisco Opera – Opus Arte, 
 2006 Franz Lehar: Der Graf von Luxemburg (titelrolle), Theater an der Wien – cpo 777194-2
 2006 Wolfgang Amadeus Mozart: Le nozze di Figaro (Grev Almaviva), Salzburger Festspiele – DG 0734245 
 2007 Richard Wagner: Tristan und Isolde (Kurwenal), Glyndebourne Festival – Opus Arte, OA0988D

Eksterne henvisninger 

 Biografi på onstageartists.com

Personer fra Ikast
Operasangere fra Danmark
Personer i Kraks Blå Bog
Flagermusen

Flagermusen (Die Fledermaus) er en tysksproget operette af Johann Strauss den yngre.

Operetten blev uropført på Theater an der Wien den 5. april 1874. Librettoen er skrevet af Carl Haffner og Richard Genée på baggrund af den franske vaudeville Le Réveillon. Siden 1851 gik  stykket Das Gefängnis i Berlin. Det handler om arrestationen af en falsk ægtemand og om ægteskabelig troskab. Det inspirerede til vaudevillen Le Réveillon, der lige siden førsteopførelsen i Paris 1872 var en enorm succes.

Persongalleri 
 Hr. von Eisenstein – en herre
 Rosalinde – hans kone
 Frank – fængselsdirektør
 Fyrst Orlofsky – rig russisk fyrste (synges oftest af en kvinde)
 Alfred – hans sanglærer
 Dr. Falke – notar
 Dr. Blind – sagfører, der stammer
 Adele – Rosalindes kammerpige
 Ida – Adeles søster
 Frosch – fængselsbetjent

Eksterne henvisninger 

Operetter
Jagtriffelpatron

Riffelpatroner (og pistol/revolver) kan lades op igen efter afskydning ("genladning" i daglig tale). Udstyr til privat genladning af jagt- og konkurrenceammunition kan købes af private. Det kræver dog et lovbefalet kursus samt bevis herfor at få tilladelse til at genlade ammunition samt at indkøbe komponenterne (krudt, fænghætter, projektiler mv.).
Det eneste, som genanvendes, er naturligt nok patronhylsteret. Et patronhylster kan genanvendes adskillige gange afhængig af behandlingen, og hvor "hårde" krudtladninger man anvender. Når hylsteret bliver kalibreret (presset tilbage til sin oprindelige form) under ladeprocessen, bliver hylsteret en smule længere hver gang. Det betyder, at godstykkelsen på messinghylsteret også bliver mindre. Det resulterer til sidst i, at hylsteret revner under afskydningen. Det er ikke farligt, men hylsteret må nu kasseres.
Projektilerne er vidt forskellige i både vægt,  konstruktion og materiale i de mange forskellige kalibre. Der anvendes i dag udelukkende såkaldt røgsvagt krudt, som produceres med mange forskellige forbrændingshastigheder (det er fatalt at forveksle de forskellige krudtsorter med hinanden, hvilket kan resultere i våbensprængning mv.!). 
Fænghætterne er også forskellige i både størrelse og "tændingskraft".

Se også 

Patron (ammunition)
Ammunition

de:Patronenhülse
en:Casing (ammunition)
fi:Hylsy
fr:Étui (arme)
ja:薬莢
pl:Łuska (nabój)
ru:Оружейная гильза
sl:Tulec (orožje)